15/06/2020 | Administración LocalMunicipal
Ordes
Convocatoria de concesión de bolsas a deportistas individuais do concello de Ordes no ano 2020

Co obxectivo de fomentar a práctica deportiva e a súa participación nas competicións oficiais dos/as deportistas do Concello de Ordes, en deportes de carácter individual, realízase a presente convocatoria de axudas. A dotación económica total da presente convocatoria será de OITO MIL EUROS (8.000,00 €), con cargo aos orzamentos para 2020, prorrogados do 2019, na súa aplicación presupostaria 341.480.00. As bolsas serán compatibles con outras axudas públicas ou privadas para a mesma finalidade. Os/as solicitantes deberán cumprir os seguintes requisitos no momento da presentación da solicitude: 1.- Ter nacionalidade española e 12 anos ou máis cumpridos na data do último día de prazo de presentación de solicitudes.2.- Estar empadroado no Concello de Ordes na data de aprobación destas bases e telo estado con anterioridade polo menos de dous anos.3.- Dispoñer de licencia federativa en vigor.4.- Ter participado en calquera competición ou proba oficial de nivel autonómico ou superior e/ou convocatorias das seleccións galega ou española da especialidade, durante o ano 2019.5.- Non ser beneficiario de Bolsa ADO no ano 2019 e 2020.6.- Non estar incurso en causa de exclusión ou prohibición do artigo 13.2 e 13.3 da Lei 38/2003, Xeral de Subvencións, e artigo 10.2 e 10.3 da Lei 9/2007, de Subvencións de Galicia. As solicitudes presentaranse no modelo normalizado que se achega ao final destas bases (Anexo I), e que tamén se poderán conseguir no Departamento de Deportes do Concello de Ordes ou na páxina web www.ordes. gal O prazo de presentación das solicitudes será de vinte días hábiles dende a publicación das presentes bases no Boletin Oficial da Provincia da Coruña, no rexistro xeral do Concello de Ordes ou en calquera das formas dispostas no artigo 16.4 da Lei 39/2015, do procedemento administrativo común das administracións públicas (LPA). Ás solicitudes achegaránselles a seguinte documentación mediante copia compulsada: – DNI do solicitante. – Certificado de empadroamento no Concello de Ordes. – Licenza federativa en vigor a data da publicación desta orde. – Certificación da Federación Deportiva correspondente ou documento de organismo oficial que acredite a participación nos campionatos ou probas oficiais de ámbito autonómico ou superior e/ou convocatorias cas seleccións galega ou española da especialidade durante o ano 2019. – Declaración responsable de non ser beneficiario de Bolsa ADO no ano 2019 e 2020 e non estar incurso en causa de exclusión ou prohibición do artigo 13.2 e 13.3 da Lei 38/2003, Xeral de Subvencións, e artigo 10.2 e 10.3 da Lei 9/2007, de Subvencións de Galicia. Para a valoración das solicitudes presentadas terase en conta a participación nos seguintes campionatos ou probas oficiais de acordo coa seguinte baremación: Por cada asistencia a convocatorias da selección española ou galega: – Non se terán en conta resultados obtidos nas modalidades nas que a participación sexa por equipos ou relevos. – Só se terán en conta as clasificacións finais en cada competición. – No caso de que o campionato teña unha duración anual ou de tempada, estando formada por diferentes probas durante ese período, asemade da clasificación final terase en conta a clasificación nas diferentes probas. A concesión das bolsas realizarase polo sistema de concorrencia competitiva. Publicarase na web e taboleiro de anuncios do Concello de Ordes a relación provisional das solicitudes presentadas, admitidas e excluídas, co motivo da causa de exclusión e necesidade de subsanación no prazo de dez días hábiles dende o seguinte á publicación. En caso de non enmendar a causa de exclusión terase por desistida a solicitude. Unha vez transcorridos os prazos de emenda publicarase nos mesmos medios a relación definitiva de admitidos e de excluídos. A Comisión de Avaliación estará integrada polos seguintes membros: Presidente/a: O Alcalde Presidente ou persoa en quen delegue. Secretario/a: O Secretario Xeral. Vogais: ∙ A Concelleira delegada de deportes. ∙ Interventor Xeral. ∙ Técnico de Deportes. Unha vez realizada a baremación e establecidas as puntuacións pola Comisión de Avaliación, as bolsas distribuiranse do seguinte xeito: 5 bolsas de 600 € (do 1º solicitante con maior puntuación ao 5º), 5 bolsas de 450 € (do 6º ao 10º) e 11 de 250 € (do 11º ao 21º). Se fóra necesario resolver o empate a puntos entre dúas ou máis solicitudes, darase prioridade ao/s solicitante/s de maior idade. Á vista da proposta de resolución formulada pola Comisión de Avaliación, a Xunta de Goberno Local ditará resolución dos seguintes extremos: – Relación de solicitantes aos que se lle concede a bolsa. – Contía concedida. – Mención expresa de que as restantes solicitudes se entenderán desestimadas. – Recursos que se poderán interpoñer contra esta e prazo de presentación destes. – Calquera outra condición particular que deba cumprir o beneficiario. A publicación na web (www.ordes. gal) e no taboleiro de anuncios do Concello substituirá a notificación persoal e producirá os mesmos efectos segundo o establecido no art.45.1. b da Lei 39/2015, de 1 de outubro (LPA). Para a xustificación da bolsa concedida, os beneficiarios deberán presentar unha conta xustificativa, segundo o modelo Anexo (Anexo II), no cal indicarán unha breve descrición das actividades subvencionadas realizadas, así como unha relación das facturas xustificativas de gastos realizados durante o ano 2020 e dos ingresos percibidos para a dita finalidade, con data límite o día 10 de decembro de 2020. Acompañarase xunto con: –- Certificado bancario de número de conta. – Declaración xurada de que os gastos xustificados foron realizados con relación ás necesidades deportivas. Considéranse gastos válidos para xustificar a bolsa concedida: – Os derivados da adquisición e compra de material e equipamento técnico deportivo para o adestramento e a competición. Este material non poderá ser inventariable. – Os derivados dos desprazamentos necesarios para a consecución dos obxectivos deportivos previstos, que estarán debidamente xustificados. – Revisións médicas, probas de esforzo, e outros que poidan ser recoñecidos como indispensables para a consecución dos obxectivos deportivos previstos. – En ningún caso se terán en conta as facturas derivadas de produtos farmacéuticos e protésicos. Transcorrido o prazo para xustificar a bolsa, sen realizarse debidamente a xustificación, producirase a perda do dereito de cobramento da axuda. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, a Lei 9/2007, do 13 de xuño, de subvencións de Galicia e as bases para a execución do orzamento xeral do Concello de Ordes, e demais normativa aplicable. Ordes, 29 de maio de 2020 O Alcalde-Presidente José Luis Martínez Sanjurjo En, __________________, a ____ de ______________ de 2020 A persoa solicitante (pai/nai ou titor/a no caso de menores de idade) Asdo.: ________________________________ SR. ALCALDE-PRESIDENTE DO CONCELLO DE ORDES D. _________________________________________, con DNI _________________, e enderezo en ___________________________________________________________________ Coma representante a nai, pai ou titor/a (só no caso de menores de idade): D. _________________________________________, con DNI _________________________  Que os xustificantes dos gastos atópanse para a disposición do Concello de Ordes, para o seu exame, en caso de ser requiridos.  Que os gastos que arriba se detallan son reais e se aplicaron á actividade subvencionada.  NON  SI Ordes, __________ de _______________ de 2020 A persoa solicitante (pai/nai ou titor/a no caso de menores de idade) Asdo.: ________________________________ SR. ALCALDE-PRESIDENTE DO CONCELLO DE ORDES